CELEX: E2010P0015
Language: et
Date: 2010-09-14 00:00:00
Title: Ettevõtja Posten Norge AS poolt 14. septembril 2010 EFTA järelevalveameti vastu esitatud hagi (Kohtuasi E-15/10)

25.11.2010   
            
            
               ET
            
            
               Euroopa Liidu Teataja
            
            
               C 320/23
            
         Ettevõtja Posten Norge AS poolt 14. septembril 2010 EFTA järelevalveameti vastu esitatud hagi
   (Kohtuasi E-15/10)
   2010/C 320/12
   Ettevõtja Posten Norge AS, keda esindavad advokaadid Siri Teigum ja Frode Elgesem büroost Advokatfirmaet Thommessen AS, Haakon VIIs gate 10, 0116 Oslo, NORWAY, on algatanud 14. septembril 2010 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               —
            
            
               tühistaks vaidlustatud otsuse;
            
         
               —
            
            
               tühistaks trahvi või vähendaks märkimisväärselt trahvisummat;
            
         
               —
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja Posten Norge AS osutab Norras postiteenuseid, mis hõlmavad kirju, postipakke ja finantsteenuseid. Ettevõtja ainuomanik on Norra riik. Enamik ettevõtja Posten Norge AS teenuseid (90 %) on avatud konkurentsile.
            
         
               —
            
            
               Oma 14. juuli 2010 aasta otsuses juhtumi nr 34250 „Norway Post/Privpak” kohta leidis EFTA järelevalveamet, et ettevõtja Posten Norge AS on osalenud 20. septembrist 2000 kuni 31. märtsini 2006 EMP lepingu artikli 54 ühes ja järjepidevas rikkumises Norras ettevõtjate poolt tarbijatele postipakkide kättetoimetamisel osutatavate teenuste turul, kohaldades oma poepostkontorite võrgustikku luues ja hallates sooduskohtlemisega ainuõiguse strateegiat. Seetõttu määrati ettevõtjale 12,89 miljoni euro suurune trahv.
            
         
               —
            
            
               Hageja nõuab otsuse tühistamist, sest:
               
                           —
                        
                        
                           EFTA järelevalveamet eksis EMP lepingu artikli 54 tõlgendamisel ja kohaldamisel, kui ta avaldas arvamust, et konkurentide konkurentsivõime kahjustamine on piisav põhjus rikkumise kindlakstegemiseks;
                        
                     
                           —
                        
                        
                           EFTA järelevalveamet ei ole tõestanud, et ettevõtja Posten Norge AS on käesoleval juhul rikkunud konkurentsieeskirju, eelkõige ei põhjendatud seda, et ainuõiguse strateegia ei võimaldanud uutel turuletulijatel tulemuslikult konkureerida ning piiras nende juurdepääsu peamistele poe-, kioski- ja tanklakettidele viisil, mis kujutas endast eeskirjade rikkumist või millel oli tegelik konkurentsivastane mõju;
                        
                     
                           —
                        
                        
                           ettevõtja Posten Norge AS käitumine oli igal juhul objektiivselt õigustatud.
                        
                     
         
               —
            
            
               Hageja väidab, et trahvisummat tuleb oluliselt vähendada, sest EFTA järelevalveamet:
               
                           —
                        
                        
                           eksis väidetava rikkumise kestuse hindamisel;
                        
                     
                           —
                        
                        
                           ei hinnanud õigesti rikkumise raskust;
                        
                     
                           —
                        
                        
                           ei lõpetanud haldusmenetlust mõistliku aja jooksul, mis iseenesest on piisav põhjus, et vähendada trahvisummat vähemalt 50 % võrra.